Toshkent shahri markazida bayram tadbirlari o‘tkazilishi rejalashtirilgani munosabati bilan shahardagi ayrim ko‘chalar yopiladi. Toshkent shahar hokimligi matbuot xizmatining ma’lum qilishicha, joriy yilning 20 dekabr kuni soat 06:00dan 2021 yil 15 yanvar soat 00:00gacha Toshkent shahridagi quyidagi ko‘chalarda avtotransport vositalari harakati cheklanadi: – Buyuk Turon ko‘chasining Alisher Navoiy va Matbuotchilar ko‘chalari oralig‘idagi qismi; – Zarafshon ko‘chasining Alisher Navoiy va Matbuotchilar ko‘chalari oralig‘idagi qismi; – Istiqlol ko‘chasining Buyuk Turon ko‘chasi va Amir Temur shohko‘chasi oralig‘idagi qismi; – Mustaqillik shohko‘chasining Zarafshon ko‘chasi va Amir Temur xiyoboni oralig‘idagi qismi.